కొయ్యే మోషేన్‌రాజు

కొయ్యే మోషేన్‌రాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు, ఆంధ్రప్రదేశ్ శాసనమండలి సభ్యుడు. కొయ్యే మోషేన్‌రాజు 2021 నవంబరు 19న ఆంధ్రప్రదేశ్ శాసనమండలి ఛైర్మన్‌గా బాధ్యతలు చేపట్టాడు.

జననం, విద్యాభాస్యం
మోషేన్‌రాజు 1965 ఏప్రిల్ 10లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, భీమవరంలో జన్మించాడు. ఆయన బీఏ వరకు చదువుకున్నాడు

రాజకీయ జీవితం
మోషేన్‌రాజు అతిపిన్న వయస్సులో 1987లో భీమవరం పురపాలక సంఘం ఎన్నికల్లో కాంగ్రెస్‌ అభ్యర్థిగా పోటీ చేసి కౌన్సిలర్‌గా ఎన్నికయ్యాడు. ఆయన వరుసగా నాలుగు పర్యాయాలు కౌన్సిలర్‌గా ఎన్నికైయ్యాడు. మోషేన్‌రాజు 2009లో కొవ్వూరు శాసనసభ నియోజకవర్గం నుంచి కాంగ్రెస్‌ అభ్యర్థిగా పోటీ చేసి ఓటమి పాలయ్యాడు. ఆయన కాంగ్రెస్ పార్టీలో జిల్లా కాంగ్రెస్‌ కమిటీ అధ్యక్షుడిగా, రాష్ట్ర జనరల్‌ సెక్రటరీగా వివిధ హోదాల్లో పనిచేశాడు.మోషేన్‌రాజు 2010లో వై.ఎస్. జగన్మోహన్ రెడ్డి కాంగ్రెస్‌ పార్టీని వీడిన మరుసటి రోజే డీసీసీ అధ్యక్ష పదవికి రాజీనామా చేసి ఆయనకు మద్దతు ప్రకటించాడు. ఆయన వైఎస్సార్ కాంగ్రెస్ పార్టీలో చేరి ఉండి శాసనసభ నియోజకవర్గం ఇన్‌చార్జీగా పనిచేశాడు. వైసీపీలోఎస్సీ, ఎస్టీ సెల్‌ విభాగంలో పలు హోదాల్లో పనిచేశాడు. ఆయన ప్రస్తుతం వైఎస్సార్ కాంగ్రెస్ పార్టీ రాష్ట్ర జనరల్‌ సెక్రటరీగా పనిచేస్తున్నాడు. మోషేన్‌రాజు 2021 జూన్ 14న గవర్నర్ కోటలో ఎమ్మెల్సీగా ఎన్నికయ్యాడు. ఆయన 2021 జూన్ 21న ఎమ్మెల్సీగా ప్రమాణ స్వీకారం చేశాడు. కొయ్యే మోషేన్‌రాజు 2021 నవంబరు 19న ఆంధ్రప్రదేశ్ శాసనమండలి ఛైర్మన్‌గా బాధ్యతలు చేపట్టాడు.

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:పశ్చిమ గోదావరి జిల్లా వ్యక్తులు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:1965 జననాలు